31999D0224
L 083/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 февруари 1999 година
относно сключването на Споразумение за научно и техническо сътрудничество между Европейската общност и Държавата Израел
(1999/224/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 130м от него, във връзка с член 228, параграф 2, първото изречение и първа аленея на член 228, параграф 3 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че Европейската общност и Израел изпълняват конкретни изследователски програми в области от общ интерес;
като има предвид, че Държавата Израел, от една страна и Европейската общност и нейните държави-членки от друга, подписаха Споразумение за Евро-средиземноморска асоциация, предвижда договарянето на Споразумение за сътрудничество в областта на науката и технологията;
като има предвид, че Европейската общност и Държавата Израел са сключили Споразумение за научно и техническо сътрудничество за периода на четвъртата рамкова програма за изследвания, технологии и развитие (RTD);
като има предвид, че с Решението си от 18 май 1998 г. Съветът упълномощи Комисията да преговаря за подновяването на Споразумението за научно и техническо сътрудничество между Европейската общност и Държавата Израел за периода на петата рамкова програма;
като има предвид, че Споразумението за научно и техническо сътрудничество между Европейската общност и Държавата Израел трябва да бъде одобрено,
РЕШИ:
Член 1
Споразумението за научно и техническо сътрудничество между Европейската общност и Държавата Израел се одобрява с настоящото от името на Общността.
Текстът на споразумението е приложен към настоящото решение.
Член 2
Председателят на Съвета се упълномощава с настоящото да определи лицето/лицата, които са оправомощени да подпишат Споразумението за обвързване на Общността.
Член 3
Председателят на Съвета извършва нотификацията, която е предвидена в член 13 от споразумението, от името на Общността.
Съставено в Люксембург, 22 февруари 1999 година.